
Lederen af det franske rumcenters ufo-team Xavier Passot går på 
pension: 


Lær af de 
„identificerede" 
ufo-beretninger... 

Tekst og layout Ole Henningsen 

Under en rejse i det sydlige Frankrig i 2012 bød der sig 
en mulighed for at besøge „rumbyen" Cité de l'Espace i 
Toulouse. Efter gennemgang af besøgsområdets store og 
spændende udstillinger med utroligt mange oplysninger 
omkring astronomi og rumfart ses pludselig et par skilte indgangen til Cité de l'Espace i Toulouse 
ind til et særskilt rum, der specielt fanger Foto: Ole Henningsen 

opmærksomheden... noget med et undersøgelseskontor for ukendte fænomener! 

En bestemt uventet men interessant ekstra udstilling for en gammel rum- og ufo-entusiast. 




Sureau 

d'investigation 


Investigation bureau 
Oficina de 

investigaciori 




Undersøgelseskontoret for ukendte fænomener! Rapportmaterialet i udstillingen 
stammer fra GEIPAN, Groupe d'Etudes et d'Information des Phénoménes 
Aérospatiaux Non identifiés, det ufo-undersøgelsesteam, der er en del af CNES, 
Centre National d'Etudes Spatiales, Det franske Nationale Rumfartscenter i 
Toulouse. 


Foto: Ole Henningsen 

GEIPAN ledes af Xavier Passot, som jeg har udvekslet mails med. Da jeg er ved at forlade ufo¬ 
udstillingen, ringer mobilen. I telefonen er Xavier Passot, der lige er hjemkommet fra ferie og nu 
inviterer til et møde sammen med franske ufo-forskere samme aften. Desværre har jeg af 
tidsmæssige årsager ikke mulighed for at deltage, men det lykkes en time senere kort at mødes og 
udveksle tanker med ham ved indgangen til CNES, Det franske Nationale Rumfartscenter. 










Xavier Passot interviewet 

I forbindelse med, at Xavier Passot nu med udgangen af 
april 2016 går på pension har jeg spurgt ham om hans 
oplevelser og erfaringer med jobbet som leder af 
GEIPAN. 

Hvilken uddannelse har du og hvilke job har du haft i 
tidligere? 

Jeg er computer scientist engineer af uddannelse (1976) 
og blev ansat i CNES, Det franske Nationale 
Rumfartscenter; i 1983, efter job i en mindre software 
virksomhed og dernæst i Hewlett-Packard. 

Indenfor CNES har jeg været ansvarlig for flere 
satellitovervågnings og -kontrol delsystemer (i rummet 
og på jorden) og har været ansvarlig for udviklingen af 
77VEGETATION billedbehandlingscentret VEGETATION 
er et wide field jordobservations instrument om bord på 
satellitterne SPOT4 og SPOT5 opsendt i kredsløb 1998 
og 2002. Det generelle formål med VEGETATION-systemet er at levere nøjagtige målinger af de 
grundlæggende karakteristika for vegetationslag på operationel basis. 

I februar 2007 blev jeg tilknyttet Det Europæiske Rumorganisation, ESA's, Gaia-projekt som leder 
af CNES-teamet med ansvaret for det franske Data Processing Centre. Gaia er det mest nøjagtige 
astrometriske instrument; der nogensinde er bygget; en astronomisk satellit opsendt i slutningen af 
2013 med det formål at opbygge et 3D-kort over vores galakse. 

Jeg overtog ansvaret for ledelsen af GEIPAN i juli 2011. 

Hvad gjorde dig efter din egen vurdering kvalificeret til jobbet som chef for ufo¬ 
undersøgelsessektionen GEIPAN indenfor CNES? 

Jeg blev valgt til jobbet med baggrund i min brede viden om rumbaserede systemer , som mange 
CNES-ingeniører har; min værdsatte pragmatisme, og med en lang erfaring som amatørastronom og 
fotograf. 

Ansøgte du selv, eller blev du opfordret til at til at søge jobbet som chef for GEIPAN? 

Jeg ansøgte selv om jobbet. Jeg overvejede at søge jobbet 3 år tidligere, men det var ikke særligt 
hensigtsmæssigt at forlade Gaia-projektet efter kun et enkelt års ansættelse. 

Har du interesseret dig for ufo-problematikken tidligere i dit liv, og i givet fald på hvilken måde? 

Som for mange ufologer begynder historien, da jeg var teenager i 60’erne; min far og min mor 
havde ophedede debatter om UFO'er; min mor troede på fremmede besøgende, mens min far var 
skeptiker. 

Min ældre bror var en af observatørerne under 1954 UFO-bølgen. 

På daværende tidspunkt troede jeg, at videnskaben var i stand til at opklare spørgsmålet. 

Hvilke tanker, ideer og forventninger havde du, da du tog jobbet? 

Med baggrund i min opfattelse af tingene fra min ungdom, troede jeg stadig på, at videnskaben 
kunne opklare tingene, og at jeg derved kunne deltage i undersøgelsen og bidrage til en opklaring. 

Jeg håbede i GEIPAN's arkiver at kunne finde nogle væsentlige dokumenter med nogle beviser, 
eller i det mindste indicier. 

I hvilket omfang har du været i stand til at realisere dine forventninger og ideer i disse år? 
Videnskaben har virkelig hjulpet os med at frasortere mange tilfælde, men altid med ganske enkle 
forklaringer: ildkugler, lynfænomener, planeter og stjerner, og først og fremmest 

perceptionspsykologi. 

Jeg fandt endelig nogle „hemmeligt stemplede" dokumenter, men de bestod af rapporter om 
hverdagsagtige ting som planeter, månen eller ildkugler. De er blevet stemplet „hemmeligt", fordi i 
50'erne, da regeringen havde mistanke om fremmed invasion, blev nogle UFO-rapporter systematisk 
hemmeligt-stemplet. 



Xavier Passot foran hovedindgangen til 
CNES, Det franske Nationale 
Rumfartscenter i Toulouse. 


Foto: Ole Henningsen 


På 


hvilken 

o 


måde 


har du sat dit 
præg pa arbejdet i GEIPAN i den 
forløbne tid? Altså på hvilken måde 
mener du, at tingene i din tid har 
ændret sig i GEIPAN? 

Min største indflydelse har været 
på følgende måder: 

- Jeg anvendte tid til at behandle 

alle observationsrapporter; 

mærkelige eller ej. Som så mange 
ufologer fokuserede også de 
tidligere ledere af GEIPAN på de 
ejendommelige sager; men dette 
giver et falsk billede af UFO- 
fænomenet. Du lærer mere af at 
finde frem til en forklaring end at 
rubricere en sag som 
"uidentificeret". Nogle 

observationsrapporter 
omhandlende Venus, Månen, 

ildkugler, rumaffald eller kinesiske Xavier Passot og Ole Henningsen studerer GEIPAN's 
lanterner viser meget tydeligt informationsbrochure. Sidste nye udgave kan downloades fra 

svagheder og fordomme ved GEIPAN's hjemmeside. 

menneskelige vidneudsagn. Foto: 01e Henningsen 

- Jeg reorganiserede og reducerede GEIPAN's team af private efterforskere fra 100 til et hold på 
20 „IPN", første klasses efterforskere, for at have et pålideligt og uddannet team. 

- Jeg arrangerede CAIPAN-workshoppen i Paris i 2014 med 100 gæster: ufologer fra Frankrig og 
andre lande, forskere og offentlige institutioner (Forsvaret). 

- Og endelig fik jeg offentliggjort observationsrapporterne fra UFO-bølgen i 1954. 

Under vort korte personlige møde nævnte du, at de fleste af de indkomne rapporter til GEIPAN 
havde en naturlig forklaring, og at de fleste af rapporterne let kunne identificeres. 

Har der i din periode som leder af GEIPAN været ind rapporteret komplekse sager, som efter en 
seriøs og grundig efterforskning ikke har kunnet forklares, men stadig står i registrene som 
uidentificerede? 

Siden 2011 har jeg kategoriseret omkring 40 observationsrapporter som uidentificerede, men ingen 
af dem er særligt konsistente og specielt ejendommelige; der er kun tale om lys på himlen på stor 
afstand og i de fleste tilfælde med kun et enkelt vidne. 

COMETA-rapporten har været stærkt omdiskuteret i ufo-kredse (kan ses på fransk 

her:http://www.geipan.fr/index.php?id=204&no_cache=l&L=l&tx_damfrontend_pil%5BshowUid% 

5D=557 



og englesk her: https://archive.org/details/TheCometaReport red.) 

Hvad er din personlige mening om COMETA rapporten, eller du har nogle kommentarer om 
forfatterne af rapporten eller deres konklusioner? 

COMETA-gruppen har analyseret mange berømte observationsrapporter. Visse af disse rapporter er 
nu forklaret eller helt uden betydning. Gruppens konklusion, om at ET-oprindelsen er at foretrække, 
er for mig kun en opfattelse, der ikke kan retfærdig g øres set i forhold til andre basale forklaringer 
som eksempelvis dårlige afstands- eller hastighedsbedømmelser, naturfænomener, hallucinationer 
eller svindelnumre ... 

En ET-oprindelse er for mig en mulig antagelse, men kun en blandt andre. ET bør ikke være den 
overordnede forklaring, som guderne var det i antikken. 

Har du nogle personlige ideer om, hvad mulige uidentificerede franske - eller andre - UFO- 
hændelser kan skyldes? Hvilke personlige tanker har du gjort dig i den forbindelse? 

Jeg har nogle antagelser om visse berømte franske tilfælde, men det er kun personlige meninger, 
som jeg ikke kan begrunde; så jeg foretrækker ikke at udtale mig om dem! 

Lad os blot lade dem forblive „uidentificerede", indtil nogen kan komme frem med nogle beviser 
for en konkret oprindelse. 

Du har jo i dine år som leder af GEIPAN været kendt for en meget stor åbenhed og gennemsigtighed 
i dit arbejde. Kan du sætte nogle ord på samarbejdet med andre franske eller udenlandske 
enkeltpersoner og organisationer i relation til ufoer? 

Jeg deler gerne min viden, og jeg vil gerne vise, at intet er hemmeligt i GEIPAN - ud over navne på 
observatører og vidner. Jeg har bestræbt mig på at publicere så mange dokumenter som muligt. 
GEIPAN's private efterforskere kan udveksle endnu flere dokumenter med GEIPAN. 





Jeg inviterede adskillige ufologer til GEIPAN, og vi samarbejder løbende med CISU (den italienske 
ufo-organisation Centro Italiano Studi Ufologici', red.) og COBEPS (den belgiske ufo-organisation 
Comité beige d'étude des phénoménes spatiaux, red.) om efterforskningsmetoder og i forbindelse 
med visse store observationer (f.eks. ildkugler). 




Xavier Passot under CAIPAN-Workshoppen i Paris 8.-9. juli 2014. 

Foto: Thomas Tulien 


Og kunne du sætte et par ord på CAIPAN-Workshoppen etc.? 

Jeg vil minde om introduktionen til denne ?workshop: 

„Den videnskabelige undersøgelse af uidentificerede rumfarts fænomener (UAP) kræver indsamling 
af pålidelige og grundlæggende oplysninger af god kvalitet. Menneskelige vidneudsagn er det 
primære fundament; men de er subjektive og ofte unøjagtige, påvirket af følelser > personlige 
overbevisninger eller fejlperception. Fysiske informationer i form af målinger > prøver osv. er alt for 
sjældent tilgængelige, og de billeder og videoer > der modtages af efterforskere hvert år, er generelt 
af dårlig kvalitet. En rationel tilgang til videnskabelig ufologi kræver bedre dataindsamling og 
analysemetoder. 

Formålet med den internationale workshop CAIPAN, arrangeret af GEIPAN, er at udveksle 
metoder, værktøjer og erfaringer mellem mennesker med praktisk og specifik know-how i 
forbindelse med analysen af ??sjældne og uforudsigelige fænomener, hvad enten de er naturlige 
eller kunstige (uidentificerede rumfartsfænomener, lynfænomener, ildkugler, etc.)." 

Når debatten ikke drejer sig om for eller imod ET, kan vi ganske roligt drøfte, hvordan man kan 
forbedre de påståede ufo-rapporter og relevante hjælpedata. 

Jacques Vallée konkluderer om workshoppen "Som en drøm der gik i opfyldelse", med tanke på 
muligheden for at møde forskere, ufologer og forsvaret. 

For at opnå dette, måtte ET-spørgsmålet tilsidesættes. 





Jeg går ud fra, at du stopper dit arbejde som leder af 
GEIPAN på grund af alder og jeg vil gerne høre, om du 
har nogle overvejelser om, hvorvidt du vil beskæftige dig 
med ufo-spørgsmål også efter din pensionering? 

Ja, jeg er 62 år og har dermed muligheden for at gå på 
pension. Jeg vil meget gerne hellige mig mine hobbyer: 
fotografi, astronomi, roning, natur... 

Jeg er begyndt at skrive en bog om temaet »At forstå 
UFO-fænomener", der udkommer i starten af 2017. 

Derefter tror jeg ikke, at jeg vil beskæftige sig med 
UFO'er, før jeg møder en ;-) 

Har du evt. nogle afsluttende bemærkninger, som du vil 
dele med mennesker, der er interesseret i og følger 
arbejdet med fortsat efterforskning og opklaring af folks 
ufo-oplevelser? 

Jeg anbefaler enhver ufo-interesseret: Vær ikke tilfreds 
med studiet af de uidentificerede fænomener, men 
overvej også at arbejde med de opklarede 
observationsrapporter; du vil herefter ikke se tingene på 
samme måde, og du vil have meget bedre evner til at 
analysere de uidentificerede tilfælde. 

Skulle der være andre ting, du gerne afslutningsvis vil 
nævne? 

Mit job som leder af GEIPAN var en spændende periode, Arbejdet med de opklarede 
hvor man kommer til at beskæftige sig med mange observationsrapporter vil give bedre 
områder (astronomi, luftfart, psykologi, og også udgangspunkt for at analysere de 
ornitologi samt de mere fritidsbetonede ting, hvortil Jeg “'dent.f.cerede tilfælde siger Xavier 

regner små droner, fjernstyrede modelfly, drager, udkom ' mer ; starten af 2017 . 
solarzeppelinere, helium-balloner med og uden led-lys Foto: oie Henningsen 

samt kinesiske lamper m.v.; listen vokser fra dag til dag) 
og ikke mindst mødet med ekstraordinære personer. 

Jeg beklager, at den store mængde af daglige driftsopgaver ikke tillod at fokusere på mere 
specifikke emner, som f.eks. at undersøge berømte observationssager. 

Jeg var bekymret for at blive mistænkt for at skjule eller lyve om nogle ting; jeg er i den 
forbindelse glad for ikke længere at skulle beskæftige mig med konspirationsteorier. 

Alt dette fik mig at ændre syn på den menneskelige karakter: Jeg læser nu de græske filosoffer 
for at forsøge at forstå, hvem vi er! 




Indgangspartiet til CNES, Det franske Nationale Rumfartscenter i Toulouse. 



J.-P Aguttes, nouveau responsable du GEIPAN 


J.-P. Aguttes ny leder af GEIPAN 

Foto: CNES 


Foto: Ole Henningsen 

Den nye leder af det franske rumcenters ufo-team, GEIPAN, 
er Jean Paul Aguttes (1956) der allerede er tiltrådt sin nye 
stilling. Han uddannet fra Telecom Paris Tech (tidligere Sup 
Telecom Paris) i 1978, og siden 1981 ansat indenfor CNES, 
hvor han har haft fremtrædende stillinger. Fra 2007 til 2015 
var han vicedirektør i Toulouse Space Center og chef for en 
afdeling med hundrede ingeniører dækkende ekspertise 
indenfor områder som antenner, telekommunikation, 










navigation, telemetri, mv. 

Han er forfatter til en lang række publikationer og patenter og har organiseret flere internationale 
workshops og symposier. 

Yderligere informationer om GEIPAN, CAIPAN, COMETA og CNES: 

http://www.sufoi.dk/ufo-mails/um-2007/um07-080.php 

http://www.sufoi.dk/ufo-mails/um-2007/um07-084.php 

http://www.sufoi.dk/ufo-mails/um-2012/uml2-152.php 

https://cnes.fr/fr 

http://www.geipan.fr/index.php7id =206 
http://www.geipan.fr/index.php7id =212 

http://www.geipan.fr/index.php?id=204&.no_cache=l&L=l&tx_damfrontend_pil%5Bshowllid%5D= 

557 


Læs ufo-beretninger på 

www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 



